এটা প্রশ্নাতীত যে ১৮৬৪ খ্রিষ্টাব্দে আরাকানের মহামান্য সংঘরাজ ভদন্ত সারমেধ মহাথের কর্তৃক মৌলিক বুদ্ধধর্ম থেরোবাদের যেই পরশ সমগ্র বাঙালীর ঊনবিংশ শতকের নবজাগরণের যুগে চট্টগ্রামী বড়–য়া সমাজ লাভ করেছিলেন, তা রাঙ্গুনীয়ার রাজানগরের চাকমারাণী কালিন্দী কর্তৃক পৃষ্ঠপোষকতা লাভ করলেও চাকমা সমাজ সামগ্রিকভাবে তার প্রকৃত পরশধন্য হতে অপেক্ষা করতে হয়েছিল বুদ্ধশাসনে পূজ্য বনভন্তের আবির্ভাবলগ্ন পর্যন্ত। আর সে সময়ে বড়–য়া ভিক্ষু ও গৃহীসমাজ ধর্মীয় মতাদর্শের কয়েক পর্যায়ে দ্বান্দ্বিক পরিস্থিতি অতিক্রম করছিলেন। প্রথমত, পূজ্য বনভন্তের শৈশব ও যৌবনকালে ধর্মীয় ও সাংস্কৃতিকভাবে চাকমা সমাজ যে পর্যায়ে অবস্থান করছিল, ঠিক সমতলের বড়–য়া সমাজটিও সংঘরাজ সারমেধ মহাস্থবিরের আবির্ভাবপূর্ব সেই ১৮৬৪ থেকে আরও প্রায় দুই দশকব্যাপী অবিকল তেমনই ছিল। ফলে সংঘরাজ সারমেধ কর্তৃক বড়ুয়া সমাজে ধর্ম ও সমাজ সংস্কারের যেই আন্দোলনের শুরু হয়েছিল তা নানা কারণে প্রতিক্রিয়াশীল মানসিকতার শিকার হয়ে বড়–য়া সমাজে যেই দুটি দলের জন্ম হয়েছিল তা হচ্ছে সংঘরাজ সারমেধ মহাথেরর আহ্বানে নব আদর্শের অনুসারী সংঘরাজ দল, আর প্রাচীনপন্থীর অনুরাগী মাথের দল (সদ্ধর্মরতœাকরে উল্লিখিত মাথে, কামে পাঞ্জা)। সংঘরাজ সারমেধ মহাথেরর অনুসারীগণ উত্তর চট্টগ্রামের মহামুনি পাহাড়তলী গ্রামে পালি ভাষা ও পালি ত্রিপিটকের ধর্ম-বিনয় শিক্ষা গ্রহণে মনযোগী হলেন। তাঁরা লঙ্কা-বার্মায় গিয়ে ত্রৈমাসিক বর্ষাব্রত, ছোট ছাদাং (আষাঢ়ী পূর্ণিমা), মধু পূর্ণিমা (শ্রাবণী পূর্ণিমা), বড় ছাদাং (প্রবারণা) ও ভিক্ষু-গৃহীর উপোসথ ব্রত এবং সাময়িক প্রব্রজ্যাগ্রহণ প্রথা, বিদর্শন ভাবনা ইত্যাদি চট্টগ্রামের বুকে প্রবর্তন করলেন বার্মার ধর্মীয় সংস্কৃতির প্রভাবে। কঠিন চীবরদান, পরিত্রাণ সূত্র পাঠ, সীবলী পূজা, বুদ্ধপূজা, সংঘদান, অষ্ট পরিষ্কার দান, বোধিবৃক্ষ পূজা, এবং বৈশাখী পূর্ণিমা উদ্যাপনাদির প্রবর্তন করলেন শ্রীলঙ্কান ধর্মীয় সংস্কৃতির প্রভাবে। দুই একজন গৃহীও বার্মা এবং শ্যামদেশ তথা থাইল্যান্ড গিয়ে পালি ভাষা শিক্ষা করে উপোসথশীল (ভিক্ষু-প্রাতিমোক্ষ), হস্তসার (পূজা, বন্দনা, পরিত্রাণ সূত্রসম্বলিত গ্রন্থ), এবং অভিধর্মার্থ-সংগ্রহাদি গ্রন্থের অনুবাদ করলেন। চট্টগ্রামী বৌদ্ধ সমাজে তাঁরা এ সকল নব-বিধান প্রবর্তন করতে গিয়ে পূর্বে ব্রাহ্মণ দ্বারা প্রচলিত মনসা পূজা, শনি পূজা, লক্ষ্মী পূজা, সরস্বতী পূজা, কার্তিক পূজা, রামায়ণ, মহাভারত, প্রশান্তির পাট্টলী পাঠ এবং বড়–য়া রাউলী ঠাকুর প্রচলিত ধর্মক্ষেত্র তথা . . . মা মগধেশ্বরী (প্রাণীহত্যাদি দ্বারা) পূজা, মাতাপিতার শ্রাদ্ধ নামক ধর্মকামে লাঠির প্রহার দ্বারা চেলা শুকর হত্যা করে (শুকর ঠেঙানী) ভূরি ভোজনদান প্রথাসমূহের উচ্ছেদ আন্দোলনে ব্রতী হলেন।